Módra jěrnica

Módra jěrnica (Polemonium caeruleum) je rostlina ze swójby jěrnicowych rostlinow (Polemoniaceae). 

Wopisanje
Módra jěrnica docpěwa wysokosć wot 30 hač 80 cm. Rostlina ma wodoruny ricom.

Stołpik je zrunany, hraniće brózdźeny a nahi. 

Łopjena su njeporowje pjerite z 15-30 jejko-lancetojtymi łopješkami. 

Kćěje wot junija hač julija. Kćenja su pjećličbne a steja w 10-30 dołhich, žałzojće kosmatymi pakićach. Króna je kolojta hač zwónčkojta, njebjomódra, rědko běła a docpěwa šěrokosć wot něhdźe 2 cm a njese kulojćene krónowe kónčki. Keluch je hač do srjedźišća dźěleny.  

Stejnišćo
Rosće w lěsach ze šěrymi wólšami, kerčinach a wapnitych niłkich bahnach

Rozšěrjenje
Rostlina je w srjedźnej a sewjernej Europje rozšěrjena, při čimž druhdy ze zahrodow wodźiwi.

Wobrazy

 Žórła  
 Schauer - Caspari: Pflanzenführer für unterwegs, ISBN 978-3-8354-0354-3, 2. nakład, 2008, strona 288 
 Brankačk, Jurij: Wobrazowy słownik hornjoserbskich rostlinskich mjenow na CD ROM. Rěčny centrum WITAJ, wudaće za serbske šule. Budyšin 2005. 
 Kubát, K. (Hlavní editor): Klíč ke květeně České republiky. Academia, Praha (2002)
 Lajnert, Jan: Rostlinske mjena. Serbske. Němske. Łaćanske. Rjadowane po přirodnym systemje. Volk und Wissen Volkseigener Verlag Berlin  (1954)
 Rězak, Filip: Němsko-serbski wšowědny słownik hornjołužiskeje rěče. Donnerhak, Budyšin (1920)

Kategorija:Jěrnicowe rostliny
Kategorija:Škitane rostliny